เข้าใจพวกจิตวิปริต สื่อสารอย่างมีประสิทธิภาพ ป้องกันตัวเอง
คนจิตวิปริตคือคนที่มีความผิดปกติทางบุคลิกภาพ ทำให้เขาไม่สามารถรู้สึกสงสารใครได้ แม้ว่าพวกเขาจะดูอัธยาศัยดีและน่าคบหา แต่จริง ๆ แล้วพวกเขาใช้เสน่ห์ของตัวเองหลอกล่อให้คนทำในสิ่งที่พวกเขาต้องการ อุปนิสัยเฉพาะของพวกจิตวิปริตมีดังนี้:  มองเผิน ๆ ดูเป็นคนมีเสน่ห์ ใคร ๆ ก็ชอบเขา ไร้สำนึกผิดชอบชั่วดี เวลาทำผิดจะไม่รู้สึกผิดเลย ไร้ความสงสาร พวกเขาจะไม่ใส่ใจเลยว่าใครจะเจ็บปวด มีแนวโน้มว่าจะชอบโกหก พูดโกหกได้หน้าตาเฉยเหมือนเป็นเรื่องปกติ รักใครไม่เป็น คนที่ใกล้ชิดกับพวกเขาที่สุดจะรู้ได้ว่ามีบางอย่างขาดหายไป สำคัญตน พวกเขาจะมีความสุขมากเวลาที่ได้เป็นจุดสนใจ เอาตัวเองเป็นใหญ่ พวกเขามองว่าตัวเองเหนือกว่าคนอื่นเสมอ พวกจิตวิปริตไม่ได้มีแรงจูงใจที่ดีอย่างการทำให้โลกนี้น่าอยู่ขึ้น ช่วยเหลือผู้อื่น หรือรับผิดชอบต่อความสัมพันธ์ที่ใกล้ชิดที่สุด "การทำสิ่งที่ถูกต้อง" ไม่ใช่แรงจูงใจของคนจิตวิปริต แรงจูงใจของเขาคือการมีอำนาจเหนือคนอื่นและใช้อำนาจนั้นเพื่อให้ได้มาในสิ่งที่เขาต้องการ เช่น อำนาจที่มากขึ้น เงิน เซ็กส์แบบไม่ผูกมัด เป็นต้น   เวลาที่พวกจิตวิปริตทำอะไรที่ดูเป็นคนจิตใจดีมีเมตตา พวกเขาทำเพราะมีแรงจูงใจอื่นซ่อนอยู่ พวกจิตวิปริตมักนอกใจคู่ครองเพราะพวกเขาไม่รู้สึกว่าการนอกใจเป็นสิ่งผิด คนพวกนี้อันตรายเพราะพวกเขามีความสามารถในการชักจูงให้คนอื่นทำในสิ่งที่เขาต้องการ คนจิตวิปริตใช้กลเกมมากมายบงการคนอื่น ๆ ในชีวิตให้ทำตามความต้องการของเขา พวกเขามักจะเสี้ยมให้คนทะเลาะกันเพื่อให้บรรลุเป้าหมายของตัวเอง หรือให้คนอื่นโกหกเพื่อปกปิดความจริงให้เขา  พวกจิตวิปริตมักเป็นตัวการในรักสามเศร้าหรือเป็นต้นเหตุของการหย่าร้าง ในที่ทำงานเขาอาจจะลอบกัดเพื่อนร่วมงานเพื่อให้ตัวเองดูดีในสายตาเจ้านาย ในกลุ่มเพื่อน พวกจิตวิปริตจะก่อดราม่าที่ทำให้คนต้องเลือกข้าง ขณะที่เขาหรือเธอเป็นคนชักใยสถานการณ์ทั้งหมดอย่างไม่ทุกข์ร้อน คนจิตวิปริตไม่สนใจว่าใครจะถูกหลอกใช้หรือใครจะเจ็บปวด เพราะพวกเขาไม่มีจิตสำนึกหรือไม่ละอายในการตักตวงผลประโยชน์จากความใจดีหรือความหวังดีของคุณ ลักษณะสำคัญของคนจิตวิปริตคือ ไม่สามารถเข้าใจได้ว่าคนอื่นมีความรู้สึกหรือเจ็บปวดจากการกระทำของพวกเขา   พวกจิตวิปริตจะไม่เปลี่ยนตัวเองให้เป็นคนดีมีเมตตา ไม่ว่าคุณจะ "คุยอย่างเปิดอก" หรือให้โอกาสเขาสักกี่ครั้งก็ไม่ทำให้เขาหรือเธอเป็นคนดีขึ้นมาได้ ถ้าคุณสามารถถอยห่างออกมามากพอที่จะตระหนักได้ว่ามันไม่เห็นจะเกี่ยวกับคุณตรงไหน เมื่อนั้นคุณจะมีอำนาจต่อรองกับคนจิตวิปริตมากขึ้น เมื่อรู้ว่าใครคือคนจิตวิปริตในชีวิตของคุณ คุณก็จะรู้ว่าอะไรเป็นเหตุจูงใจและอะไรคือจุดอ่อนของเขา ถ้าคุณรับมือกับพวกเขาอย่างคนธรรมดาที่ไม่ได้มีความผิดปกติทางบุคลิกภาพ สุดท้ายแล้วคุณก็จะทนไม่ไหวหรือถูกดึงกลับเข้าไปในวังวนดราม่าของเขา  เวลาที่มีปฏิสัมพันธ์กับคนจิตวิปริต ตั้งหลักระวังตัวเองให้ดีและหักห้ามใจไม่ให้พูดออกไป หรือไม่ก็เปลี่ยนคนคุยด้วย จำไว้ว่าแรงจูงใจพวกจิตวิปริตไม่ใช่ความรักแต่เป็นอำนาจ เพราะฉะนั้นทำให้เขาเห็นว่าคุณจะไม่ยอมให้พวกเขามีอำนาจเหนือคุณ การรับมือกับพวกจิตวิปริตนั้นไม่ใช่เรื่องง่าย ดังนั้น ถ้าตัดเขาออกไปจากชีวิตได้จะเป็นการดีที่สุด โอกาสน้อยมากที่ความสัมพันธ์ของคุณกับคนจิตวิปริตจะดีขึ้น ถ้าคุณกำลังเดตกับใครที่มีแววว่าจะเป็นคนจิตวิปริตหรือมีเพื่อนเป็นคนจิตวิปริต แนะนำอย่างยิ่งว่าให้ตัดความสัมพันธ์  ยิ่งถ้าคุณเป็นคนขี้สงสารหรืออ่อนไหวง่าย การตัดคนพวกนี้ออกไปน่าจะเป็นทางออกที่ดีที่สุด เพราะคนจิตวิปริตจะใช้คนประเภทนี้เป็นเหยื่อ เพราะฉะนั้นถ้าออกมาได้ให้รีบเดินออกมาเลย  ในบางกรณีก็ไม่สามารถตัดความสัมพันธ์ได้ เช่น ถ้าคนจิตวิปริตคนนั้นเป็นเจ้านายที่ทำงานของคุณ หรือแย่กว่านั้นคือเป็นพ่อแม่ ลูก หรือพี่น้อง ถ้าเป็นอย่างนั้นคุณต้องเรียนรู้ที่จะรับมือกับคนจิตวิปริตอย่างมีประสิทธิภาพเวลาอยู่ใกล้ชิดพวกเขา อย่ายอมเสียศูนย์ในสถานการณ์ที่เปราะบางต่อหน้าคนจิตวิปริต การแสดงอารมณ์ที่แท้จริงออกมาจะทำให้คุณตกเป็นเป้า เพราะคนจิตวิปริตจะเห็นว่าคุณบงการได้ง่าย เมื่อไหร่ก็ตามที่ต้องมีปฏิสัมพันธ์กับคนจิตวิปริต ทำให้เขาเห็นว่าคุณควบคุมตัวเองได้ดี  ทำสีหน้าร่าเริงทุกครั้งที่อยู่ใกล้คนจิตวิปริตแม้ว่าวันนั้นคุณจะไม่มีเรื่องอะไรให้ดีใจเป็นพิเศษ เพราะคุณต้องไม่เปิดเผยอารมณ์ที่แท้จริงออกมาให้เขาเห็น ที่สำคัญคือต้องทำให้เขาเห็นว่าคุณไม่ใช่คนอ่อนไหวหรือถูกปั่นหัวได้ง่าย วันไหนที่รู้สึกไม่มั่นคงให้พยายามอยู่ห่างจากเขา จำไว้ว่าพวกจิตวิปริตเก่งกาจในการยุแยงให้คนอื่นไม่พอใจ ถ้าคุณรู้ตัวก่อนว่าจะมีเหตุการณ์แบบนี้เกิดขึ้น โอกาสที่คุณจะตกเป็นเหยื่อจากการบงการของพวกเขาก็จะน้อยลง นิ่งและทำเฉย ๆ ไม่ว่าเขาจะพูดอะไร  เช่น คุณอาจจะกำลังเพลิดเพลินกับเช้าวันใหม่ของการทำงาน แล้วอยู่ดี ๆ เพื่อนร่วมงานจิตวิปริตของคุณก็เดินมาบอกว่า เจ้านายไม่พอใจรายงานล่าสุดของคุณเอามาก ๆ อย่าไปเชื่อในสิ่งที่คนจิตวิปริตบอกคุณจนกว่าคุณจะได้ยินเรื่องนี้จากปากของเจ้านายเอง หรือคนจิตวิปริตที่อยู่ในกลุ่มเพื่อนของคุณอาจจะเล่าให้คุณฟังเรื่องงานปาร์ตี้ที่คุณไม่ได้รับเชิญหน้าตาเฉย อย่าเพิ่งแสดงออกอะไรทั้งสิ้นจนกว่าจะได้ยินเรื่องนี้จากคนอื่น แทนที่จะปล่อยให้คนจิตวิปริตพูดอยู่ฝ่ายเดียว คุณต้องเป็นฝ่ายพูดบ้างและพาบทสนทนาไปในทิศทางที่คุณอยากให้ไป วิธีนี้จะช่วยให้คุณสามารถตีกรอบหัวข้อที่คุยกันให้จำกัดอยู่เฉพาะเรื่องที่คุณสบายใจได้ อย่าเปิดโอกาสให้เขาใช้คำพูดทิ่มแทงจนคุณเสียหลัก ถ้าทำได้ให้แสดงความเห็นด้วยกับอีกฝ่ายด้วยท่าทียกย่อง  พูด พูด และพูดเฉพาะเรื่องทั่วไปและหัวข้อที่ปลอดภัย เช่น การเมือง อากาศ ข่าว กีฬา เป็นต้น เปลี่ยนหัวข้อเรื่อย ๆ (โดยเฉพาะอย่างยิ่งถ้าเขาหรือเธอพูดบางอย่างเพื่อจงใจทำร้ายคุณ) และพยายามอย่าปล่อยให้เกิดความเงียบระหว่างสนทนานานนัก อย่าเล่าเรื่องครอบครัว เพื่อน ธุรกิจ การเงิน ความฝัน เป้าหมาย และเรื่องส่วนตัวอื่น ๆ โดยเด็ดขาด พวกจิตวิปริตหวังจะใช้ประโยชน์จากคุณ คนที่คุณรัก ทรัพยากรของคุณ และเครือข่ายของคุณ เพื่อป้องกันไม่ให้เขาหรือเธอได้ในสิ่งที่อยากได้ คุณต้องทำให้เขาเห็นว่าคุณไม่มีอะไรจะให้เขา  ถ้าสิ่งที่เขาต้องการจากคุณคือเงิน ก็อย่าให้เขาเห็นเงินคุณง่าย ๆ คนจิตวิปริตจะเปิดดูใบแจ้งยอดเงินฝากจากธนาคารและดูบัญชีเงินฝากของคุณโดยไม่ได้รับอนุญาต เพราะฉะนั้นเก็บหลักทางการเงินต่าง ๆ ไว้ในที่ปลอดภัย ทำให้เขาเห็นว่าคุณไม่ได้มีเงินมากมาย เพื่อน ๆ และครอบครัวของคุณก็ไม่ได้มีเงินมากมายเช่นเดียวกัน คุณจะได้ไม่ตกเป็นเป้า ถ้าสิ่งที่เขาต้องการคืออำนาจ ทำให้เขาเห็นว่าคุณไม่ได้สนิทสนมกับคนใหญ่คนโต ถ้าเขาหรือเธอหวังจะหลอกใช้คุณ ทำให้เขาเห็นว่าคุณไม่ได้มีประโยชน์เท่าไหร่ ถ้าเขารู้ว่าคุณรักอะไรมาก ๆ และชอบทำอะไร หรือรู้ว่าอะไรจะทำให้คุณโกรธและเสียใจ เขาจะใช้ข้อมูลนั้นเป็นอาวุธทำร้ายคุณ  อย่าบ่น เพราะข้อมูลอะไรก็ตามที่ทำให้เขารู้ว่าจุดอ่อนของคุณคืออะไร อะไรสร้างความเจ็บปวดทางจิตใจและอารมณ์หรือบาดแผลทางจิตวิทยา อะไรทำให้คุณรำคาญ กวนใจ หรือทำให้คุณเจ็บปวด จะถูกนำมาใช้เป็นคลังแสงอาวุธเพื่อคุกคามคุณ เวลาที่รู้สึกเจ็บปวด อย่าแสดงออกให้เขารู้ คนจิตวิปริตจะทำอย่างเดิมซ้ำ แล้วคุณก็จะเจ็บปวดอีก ถ้าคนจิตวิปริตรู้ว่าคุณวางแผนจะทำอะไรล่วงหน้า เขาจะใช้ข้อมูลนี้คุกคาม ดูถูก ทำให้คุณหมดกำลังใจ หรือสร้างความอับอายให้คุณ ถ้าคุณวางแผนจะทำอะไร อย่าบอกคนจิตวิปริตก่อนหน้า รอจนคุณทำสำเร็จแล้วค่อยบอก  เช่น ถ้าคุณวางแผนจะเปลี่ยนงาน ให้ไปสอบข้อเขียน สัมภาษณ์ ได้งาน และลาออกจากงานเดิมก่อนค่อยบอกข่าวดีกับคนจิตวิปริต เพราะเมื่อเหตุการณ์ทั้งหมดเกิดขึ้นแล้ว เขาหรือเธอก็ไม่มีทางที่จะขัดขวางความเจริญของคุณได้ ถ้าคุณอาศัยอยู่หรือทำงานกับคนจิตวิปริต ใช้เวลาที่เขาหรือเธอไม่อยู่ออฟฟิศหรือไม่อยู่บ้านไปซื้อของเล็ก ๆ น้อย ๆ เปลี่ยนแปลงอะไรนิดหน่อย หรือทำอะไรให้เสร็จ ถ้าคุณอยากกำจัดคนจิตวิปริตออกไปให้พ้นจากชีวิตของคุณ เขาหรือเธอต้องรู้ว่าคุณไม่มีวันจะตกหลุมพรางอย่างแน่นอน สุดท้ายเขาจะยอมแพ้ไปเองและไปหาเป้าหมายใหม่ที่ง่ายกว่า  อย่าตอบโต้เวลาที่เขาคุกคามคุณ ท้าทายเขาอย่างเรียบ ๆ เมื่อเขาหรือเธอโกหก ทำให้เขารู้ว่าคุณไม่ยอมตกอยู่ใต้อำนาจบงการของเขาหรือเธอ กลยุทธ์หลักที่คนจิตวิปริตใช้เพื่อให้คนอื่นทำตามที่เขาสั่งก็คือ การสร้างสถานการณ์ที่มอบอำนาจให้พวกเขา อย่าทำอะไรที่คนจิตวิปริตสามารถนำไปใช้เพื่อบงการคุณในภายหลังได้ เช่น  อย่ายืมเงินคนจิตวิปริต ไม่รับของขวัญรูปแบบใดทั้งสิ้น ถ้าเขาอยากให้คุณ "พูดถึงเขาดี ๆ" กับเจ้านาย ให้ปฏิเสธอย่างสุภาพ ไม่รับความช่วยเหลือทุกรูปแบบ อย่าทำอะไรที่ทำให้คุณต้องขอโทษในภายหลัง ถ้าคุณรู้สึกว่าเขาพยายามกลั่นแกล้งคุณ คุณจำเป็นต้องเริ่มรวบรวมหลักฐาน และเนื่องจากคนจิตวิปริตมักเป็นที่นิยมชมชอบ คุณอาจจะตกอยู่ในสถานการณ์ที่ไม่มีใครเชื่อเลยว่าคุณถูกกลั่นแกล้งถ้าไม่มีหลักฐานมายืนยัน บันทึกอีเมลและการเขียนโต้ตอบกันในลักษณะอื่นเก็บไว้ เผื่อจำเป็นต้องแสดงหลักฐานให้ผู้ที่เกี่ยวข้องทราบ ระวังเรื่องการบันทึกเอกสารโต้ตอบระหว่างคุณกับเขาด้วย เพราะการบันทึกข้อความโดยที่อีกฝ่ายไม่รู้ในบางกรณีอาจหมิ่นเหม่ต่อการละเมิดกฎหมาย ถ้าคุณถูกคุกคามและจำเป็นต้องรวบรวมหลักฐาน ควรปรึกษาทนายก่อนเพื่อหาวิธีที่ดีที่สุดที่จะจัดการกับปัญหานี้ ถ้าคุณรู้สึกว่าตัวเองยอมจำนนให้คนจิตวิปริตมีอำนาจเหนือคุณทางอารมณ์ และเขาหรือเธอก็ส่งผลกระทบด้านลบในชีวิตของคุณ การคุยกับคนที่ไม่มีส่วนเกี่ยวข้องในเรื่องนี้ก็น่าจะช่วยได้มาก ขอความช่วยเหลือจากนักบำบัดหรือนักจิตวิทยาที่จะช่วยคุณจัดการกับสิ่งที่เกิดขึ้นและบอกวิธีรับมือกับคนจิตวิปริต
เรียนรู้ลักษณะของพวกจิตวิปริต. เข้าใจแรงจูงใจของพวกจิตวิปริต. รู้ว่าพวกจิตวิปริตนั้นเชี่ยวชาญในการบงการผู้อื่น. อย่าหวังว่าคนจิตวิปริตจะสนใจความรู้สึกของคุณ. วิธีรับมือกับคนจิตวิปริตคือ คิดให้เหมือนพวกเขา. พิจารณาว่าจะหลีกเลี่ยงคนจิตวิปริตไปเลยดีไหม. ตั้งหลักให้ดี. สงสัยทุกอย่างที่เขาพูด. พูดแต่เรื่องทั่วไป. อย่าพูดเรื่องส่วนตัวเด็ดขาด. อย่าพูดว่าอะไรทำให้คุณมีความสุขหรืออารมณ์เสีย. เก็บแผนการไว้เป็นความลับ. ทำให้เขาหรือเธอรู้ว่าคุณรู้ทัน. อย่าเป็นหนี้คนจิตวิปริต. ถ้าคุณถูกคุกคาม ให้เก็บหลักฐานเป็นเอกสาร. ขอความช่วยเหลือจากผู้เชี่ยวชาญ.
https://www.wikihow.com/Deal-With-a-Sociopath https://www.wikihow.com/Deal-With-a-Sociopath https://www.wikihow.com/Deal-With-a-Sociopath
Understanding a Sociopath Communicating Effectively Protecting Yourself